吃貨橫掃深圳|梁凱晴林秀怡做「打卡專員」 實測三大打卡靚位
無綫節目《吃貨橫掃深圳》今晚播出的第六集,主持們由頭吃到尾用「食」來完美結束《吃貨橫掃深圳》,「抵食推介」的蒸汽石鍋魚套餐採用新鮮江團魚,配以簡單食材蒸煮6分鐘,並蓋上有「雲南十八怪」之稱的草帽當作鍋蓋,140度高溫逼出膠原蛋白極豐富的奶白魚湯,零舍鮮甜,而且啖啖嫩肉無細骨,吃得特別爽;之後繼續用濃厚魚湯作火鍋湯底打邊爐,年糕口感的豆腐拼盤、爽口彈牙的原隻鮮蝦蝦滑與魚湯成最佳拍檔,整個3至4人份量套餐只需380元人民幣(約411港元),此價錢在香港只能夠是人均價,性價比極高!
之後介紹的漫畫風日式居酒屋以mega size taco最馳名,如手掌般大的照燒鰻魚Taco由香脆紫菜包滿米飯,無論賣相抑或味道同樣攞滿分,每個只需39元人仔(約42港元);還有多款人氣食品鵝肝肥牛Taco、海膽牛角包、北海道湯咖哩飯創新又足料,難怪每道菜都要「相機食先」!今集最「打卡able」重點推介,必定是位於深圳南山區的全新café,小園林種滿藍藍紫紫花卉,亦設有歐陸式噴水池、鋼琴等,幾乎每個角落都是打卡位,恍如置身法國南部的小莊園,浪漫氛圍吸引不少女生慕名而來朝聖;梁凱晴和林秀怡全程忘我影靚相,並集合三大必影打卡位給觀眾,想知道邊三大打卡位?就要留意今晚節目。除了靚景好讓食客打卡之外,多款自家製蛋糕賣相與味道兼備,水準極高,彭慧中和連作為男士的6號也讚不絕口!
講到深圳夜繽紛,當然不得不提位於寶安區的鹽田社區夜市文化街,全長400米,為深圳最長的夜市;擺滿過百個攤檔,雲集中國不同省份的甜品、鹹食,四位主持為大家試食一元串「鉢鉢雞」、黑色臭豆腐、火焰花甲粉、荊州鍋盔、爆漿車輪餅、即燒生蠔等,隔住屏幕都流口水!6號分享其掃街標準,避開中伏機會。